
ЕУРАЗИЯЛЫҚ ЭКОНОМИКАЛЫҚ КОМИССИЯ 

КЕҢЕС 

Ш Е Ш І М

2022 жылғы «14» желтоқсан             № 166                              Мәскеу қаласы
Еуразиялық экономикалық комиссияның мүше мемлекеттердің мемлекеттік (муниципалдық) сатып алу саласында ұлттық режимнен алып қоюды белгілеуі жөнінде актілер қабылдау туралы Еуразиялық экономикалық одаққа мүше мемлекеттердің хабарламаларын, мүше мемлекеттердің осындай актілердің күшін жою мәселелері жөніндегі өтініштерін қарау, сондай-ақ Комиссияның осындай актілердің 
күшін жою қажеттігі туралы шешімдер қабылдау тәртібіне 
өзгерістер енгізу туралы

Сатып алуды реттеу тәртібі туралы хаттаманың (2014 жылғы
29 мамырдағы Еуразиялық экономикалық одақ туралы шартқа 
№ 25 қосымша) 33-тармағына сәйкес Еуразиялық экономикалық комиссия Кеңесі шешті:
1. Еуразиялық экономикалық комиссия Кеңесінің 2015 жылғы 
23 қарашадағы № 69 шешімімен бекітілген Еуразиялық экономикалық  комиссияның мүше мемлекеттердің мемлекеттік (муниципалдық) сатып алу саласында ұлттық режимнен алып қоюды белгілеуі жөнінде актілер қабылдау туралы Еуразиялық экономикалық одаққа мүше мемлекеттердің  хабарламаларын, мүше мемлекеттердің осындай актілердің күшін жою мәселелері жөніндегі өтініштерін қарау, сондай-ақ Комиссияның осындай актілердің күшін жою қажеттігі туралы шешімдер қабылдау тәртібіне қосымшаға сәйкес өзгерістер енгізілсін.

2. Еуразиялық экономикалық комиссия Алқасы мүше мемлекеттердің мемлекеттік (муниципалдық) сатып алуды жүзеге асыру аяқталғанға дейін әлеуетті өнім берушілер туралы ақпараттың құпиялылығын сақтау қажеттігіне байланысты мемлекеттік (муниципалдық) сатып алуды жүзеге асыру ерекшеліктерін, тауарлардың (жұмыстардың, көрсетілетін қызметтердің) жекелеген түрлерін мемлекеттік (муниципалдық) сатып алуды, белгілі бір әлеуетті өнім берушіден нақты мемлекеттік (муниципалдық) сатып алуды жүзеге асыру ерекшеліктерін және ұлттық режимнен алып қоюды белгілеуі туралы актілерді қабылдау жөнінде Еуразиялық экономикалық одаққа мүше мемлекеттерді хабардар ету тізілімін Еуразиялық экономикалық одақтың ресми сайтында 2022 жылғы 
30 желтоқсанға дейін орналастырсын және оның қолданысқа енуін қамтамасыз етсін.
3. Осы Шешім, өзгерістердің 1-тармағы «а» тармақшасының үшінші абзацын, 2, 7 және 18-тармақтарын (осы Шешімге қосымша) қоспағанда, ресми жарияланған күнінен бастап күнтізбелік 30 күн өткен соң күшіне енеді. 
Өзгерістердің 1-тармағы «а» тармақшасының үшінші абзацы (осы Шешімге қосымша) 2014 жылғы 29 мамырдағы Еуразиялық экономикалық одақ туралы шартқа өзгерістер енгізу туралы 2022 жылғы 31 наурызда қол қойылған хаттама күшіне енген күннен бастап күшіне енеді.

Өзгерістердің 2-тармағы (осы Шешімге қосымша) осы Шешім күшіне енген күннен бастап күнтізбелік 60 күн өткен соң күшіне енеді.
Өзгерістердің 7 және 18-тармақтары (осы Шешімге қосымша) осы Шешімнің 2-тармағында көрсетілген тізілім Еуразиялық экономикалық одақтың ресми сайтында орналастырылған күнінен бастап күнтізбелік 60 күн өткен соң күшіне енеді.
Еуразиялық экономикалық комиссия Кеңесінің мүшелері:

	Армения

Республикасынан
	Беларусь

Республикасынан
	Қазақстан

Республикасынан
	Қырғыз

Республикасынан
	Ресей
Федерациясынан

	М. Григорян
	И. Петришенко
	С. Жұманғарин
	А. Касымалиев
	А. Оверчук


Еуразиялық экономикалық комиссия

Кеңесінің 2022 жылғы 14 желтоқсандағы № 166 шешіміне

ҚОСЫМША

Еуразиялық экономикалық комиссияның мүше мемлекеттердің мемлекеттік (муниципалдық) сатып алу саласында ұлттық режимнен алып қоюды белгілеуі жөнінде актілер қабылдау туралы Еуразиялық экономикалық одаққа мүше мемлекеттердің хабарламаларын, мүше мемлекеттердің осындай актілердің күшін жою мәселелері жөніндегі өтініштерін қарау, сондай-ақ Комиссияның осындай актілердің күшін 
жою қажеттігі туралы шешімдер қабылдау тәртібіне енгізілетін

ӨЗГЕРІСТЕР
1. 3-тармақта:

а) бірінші сөйлемде:

«сондай-ақ» деген сөз алып тасталсын;

«Хаттаманың 32-тармағы мен осы Тәртіпте белгіленген мерзімдерді сақтау мақсатында, (бұдан әрі – уәкілетті органдар) мен» деген сөздер «Хаттаманың 32-тармағының бірінші абзацында белгіленген мерзімді сақтау мақсатында мүше мемлекеттердің мемлекеттік сатып алу саласындағы уәкілетті реттеуші және (немесе) бақылаушы функцияларды атқаратын органдарына (бұдан әрі – уәкілетті органдар) және» деген сөздермен ауыстырылсын;

«№ 1 қосымшаға сәйкес тізбе бойынша электрондық пошта мекенжайларына жіберіледі» деген сөздер «электрондық пошта мекенжайларына жіберіледі, олар туралы ақпарат Еуразиялық экономикалық одақтың ресми сайтында орналастырылады» деген сөздермен ауыстырылсын;

б) екінші сөйлемде «құжаттар» деген сөзден кейін «мүше мемлекеттердің үкіметтеріне,» деген сөздермен толықтырылсын.

2. 5-тармақтың күші жойылды деп танылсын.

3. 6-тармақтың екінші абзацы мынадай редакцияда жазылсын:

«ұлттық режимнен алып қою» – бір мүше мемлекеттің осы мүше мемлекеттің үкіметінің немесе мемлекет басшысының актісіне сәйкес басқа мүше мемлекеттердің аумақтарында шығарылған тауарларға (жұмыстарға, көрсетілетін қызметтерге), осындай тауарларды ұсынатын (жұмыстарды орындайтын, қызметтер көрсететін) әлеуетті өнім берушілерге және басқа мүше мемлекеттердің өнім берушілеріне ұлттық режимді ұсынбауы;».

4. 8-тармақта:

а)  «б» тармақшасының екінші абзацы мынадай редакцияда жазылсын:

«егер қабылданатын акт ұлттық режимнен алып қоюды (Хаттамаға № 3 қосымшаның 14-тармағына сәйкес қабылданған әлеуетті өнім берушіден нақты мемлекеттік сатып алу туралы актіні қоспағанда) немесе тауарлардың (жұмыстардың, көрсетілетін қызметтердің) жекелеген түрлерін мемлекеттік сатып алуды жүзеге асыру ерекшеліктерін белгіленетін болса, осы Тәртіптің  9-тармағында көзделген жағдайдың ерекшелігін негіздеу;»;

б) «в» тармақшасы «нақты» деген сөзден кейін «мемлекеттік» деген сөзбен толықтырылсын.

5. 9-тармақта:

а) «в» тармақшасы «қоршаған ортаны» деген сөздер «, жануарлар мен өсімдіктерді» деген сөздермен толықтырылсын;

б) «г» тармақшасында «жануарлар мен өсімдіктерді,» деген сөздер алып тасталсын.

6. 13-тармақта «көрсетілген» деген сөз «көзделген» деген сөзбен ауыстырылсын.

7. 17-тармақ мынадай редакцияда жазылсын:

«17. № 3 қосымшаға сәйкес тізбе бойынша мәліметтерді қамтитын акт туралы хабарлама жөнінде ақпаратты Комиссия акт туралы хабарлама келіп түскен күннен бастап 15 жұмыс күнінен аспайтын мерзімде Еуразиялық экономикалық одақтың ресми сайтында актілер туралы хабарламалар тізілімінде орналастырады.». 
8. 18-тармақта «32-тармағына» деген сөздер «32-тармағының екінші және үшінші абзацтарына» деген сөздермен ауыстырылсын.
9. 20-тармақта:

а) бірінші абзац мынадай редакцияда жазылсын:

«20. Актінің күшін жою туралы өтінішті мүше мемлекеттің үкіметі немесе уәкілетті органы бір мезгілде актіні қабылдаған мүше мемлекеттің үкіметіне және осы мүше мемлекеттің уәкілетті органына, сондай-ақ Комиссияға жібереді және онда:»;
б) «в» тармақшасы мынадай редакцияда жазылсын:

«в) мыналарды:

мемлекеттік сатып алуға қатысу кезінде мүше мемлекет адамдарының құқықтары мен заңды мүдделерінің осындай актінің қабылдануына байланысты бұзылғанын;

осындай актіні қабылдауға байланысты мүше мемлекеттің экономикасы үшін теріс экономикалық салдарларды және (немесе) экономика саласына келген залалды көрсете отырып, мүше мемлекеттің актінің күшін жою қажеттігі туралы ұстанымын негіздеу;».

10. Мынадай мазмұндағы 201-тармақпен толықтырылсын:

«201. Актінің күшін жою туралы өтінішті алған кезде актіні қабылдаған мүше мемлекеттің үкіметі немесе осы мүше мемлекеттің уәкілетті органы актінің күшін жою туралы өтініш келіп түскен күннен кейінгі күннен бастап 10 жұмыс күнінен аспайтын мерзімде актінің күшін жою туралы өтінішті жіберген мүше мемлекеттің үкіметіне немесе осы мүше мемлекеттің уәкілетті органына және Комиссияға оның ішінде мынадай ақпаратты:

а) осы Тәртіпке № 2 қосымшада көзделген мәліметтерді;

б)  осы Тәртіптің 20-тармағының «в» тармақшасында көзделген негіздемеге қатысты мүше мемлекеттің ұстанымын;

в) ұлттық режимді ұсынудың мүмкін еместігін растайтын 
мән-жайларды көрсете отырып, актіні қабылдау қажеттігінің негіздемесін жібереді.».

11. 21-тармақта:

а) «а» тармақшасының екінші абзацы мынадай редакцияда жазылсын:

«осы Тәртіптің 20-тармағында көрсетілген құжаттардың (материалдардың) және мәліметтердің болуы тұрғысынан қарайды;»;

б) «б» тармақшасының бірінші абзацы мынадай редакцияда жазылсын:

«б) осы Тәртіптің 20-тармағына сәйкес ұсынылған құжаттарға (материалдарға) және мәліметтерге талдау жүргізеді, оның ішінде:».

12. 25-тармақта «күнтізбелік 7 күннен» деген сөздер «3 жұмыс күнінен» деген сөздермен ауыстырылсын.

13. 41-тармақта «, Комиссия Алқасының мүшесі бекітеді» деген сөздер алып тасталсын. 

14. 42-тармақ «Алқасы» деген сөз «Хаттаманың 33-тармағының бірінші абзацында белгіленген мерзімде» деген сөздермен толықтырылсын.
15. 45-тармақта «бірінші және екінші абзацтары мен» деген сөздер «бірінші абзацында және» деген сөздермен ауыстырылсын.
16. Көрсетілген Тәртіпке № 1 қосымша алып тасталсын.

17. Көрсетілген Тәртіпке № 2 қосымшада: 

а) 3-тармақ алып тасталсын;

б) 4-тармақ мынадай редакцияда жазылсын:

«4. Тауарды өндірушілер мен өндіру (жұмысты орындау, қызмет көрсету) көлемі*»;
в) 10-тармақ «**» деген сілтеме белгісімен толықтырылсын;

г) «*» және «**» белгілері бар сілтемелер мынадай редакцияда жазылсын:

«*Көрсеткіштер туралы мәліметтерді ұсыну міндетті болып табылады және осы мүше мемлекеттің өндірушілері (ұлттық экономика саласының) бөлінісінде ақпарат болған кезде тұтастай алғанда Еуразиялық экономикалық одаққа мүше мемлекетке қатысты жүзеге асырылады.
**Көрсеткіштер туралы мәліметтерді ұсыну Еуразиялық экономикалық одаққа мүше мемлекеттің қалауы бойынша тұтастай алғанда осы мүше мемлекетке қатысты, ақпарат болған кезде – осы мемлекеттің өндірушілері (ұлттық экономика саласының) бөлінісінде жүзеге асырылады.»;

д) ескертпенің бірінші абзацы мынадай мазмұндағы сөйлеммен толықтырылсын: 

«Тауарлар (жұмыстар, көрсетілетін қызметтер) туралы осындай көрсеткіштер мен мәліметтер (заттай және ақшалай мәнде) ұлттық сыныптауышқа сәйкес ұсынылады.».

18. Мынадай мазмұндағы № 3 қосымшамен толықтырылсын:

«Еуразиялық экономикалық комиссияның мүше мемлекеттердің мемлекеттік (муниципалдық) сатып алу саласында ұлттық режимнен алып қоюды белгілеуі жөнінде актілер қабылдау туралы Еуразиялық экономикалық одаққа мүше мемлекеттердің хабарламаларын, мүше мемлекеттердің осындай актілердің күшін жою мәселелері жөніндегі өтініштерін қарау, сондай-ақ Комиссияның осындай актілердің күшін жою қажеттігі туралы шешімдер қабылдау тәртібіне
№ 3 ҚОСЫМША

Мүше мемлекеттердің мемлекеттік (муниципалдық) сатып алуды жүзеге асыру аяқталғанға дейін әлеуетті өнім берушілер туралы ақпараттың құпиялылығын сақтау қажеттігіне байланысты мемлекеттік (муниципалдық) сатып алуды, тауарлардың (жұмыстардың, көрсетілетін қызметтердің) жекелеген түрлерін мемлекеттік (муниципалдық) сатып алуды жүзеге асыру ерекшеліктерін, белгілі бір әлеуетті өнім берушіден нақты мемлекеттік (муниципалдық) сатып алуды жүзеге асыру ерекшеліктерін және ұлттық режимнен алып қоюды белгілеуі туралы актілер қабылдағаны жөнінде Еуразиялық экономикалық одаққа мүше мемлекеттерді хабардар ету 
тізіліміне енгізілетін мәліметтер 
ТІЗБЕСІ
1. Сатып алуды реттеу тәртібі туралы хаттаманың (2014 жылғы 
29 мамырдағы Еуразиялық экономикалық одақ туралы шартқа 
№ 25 қосымша) 32-тармағына сәйкес ол туралы хабарлама Еуразиялық экономикалық комиссияға келіп түскен Еуразиялық экономикалық одаққа мүше мемлекет (бұдан әрі – мүше мемлекет) актісі жобасының атауы (бұдан әрі – акт туралы хабарлама) не егер акт қабылданған жағдайда – актінің атауы және деректемелері (акт жобасының (актінің) мәтіні бар файлды қоса бере отырып).

2. Мүше мемлекет актісінің жобасында көзделген реттеудің саралануы:

мемлекеттік (муниципалдық) сатып алуды жүзеге асыру аяқталғанға дейін әлеуетті өнім берушілер туралы ақпараттың құпиялылығын сақтау қажеттігіне байланысты мемлекеттік (муниципалдық) сатып алуды жүзеге асыру ерекшеліктері;

тауарлардың (жұмыстардың, көрсетілетін қызметтердің) жекелеген түрлерін мемлекеттік (муниципалдық) сатып алуды жүзеге асыру ерекшеліктері; 

белгілі бір әлеуетті өнім берушіден нақты мемлекеттік (муниципалдық) сатып алу;

ұлттық режимнен алып қоюлар.

3. Мүше мемлекет актісінің жобасында көзделген реттеудің қысқаша мазмұны.

4. Сатып алуды реттеу тәртібі туралы хаттаманың (2014 жылғы 
29 мамырдағы Еуразиялық экономикалық одақ туралы шартқа 
№ 25 қосымша) және Еуразиялық экономикалық комиссия Кеңесінің 
2015 жылғы 23 қарашадағы № 69 шешімімен бекітілген Еуразиялық экономикалық комиссияның мүше мемлекеттердің мемлекеттік (муниципалдық) сатып алу саласында ұлттық режимнен алып қоюды белгілеуі жөнінде актілер қабылдау туралы Еуразиялық экономикалық одаққа мүше мемлекеттердің хабарламаларын, мүше мемлекеттердің осындай актілердің күшін жою мәселелері жөніндегі өтініштерін қарау, сондай-ақ Комиссияның осындай актілердің күшін жою қажеттігі туралы шешімдер қабылдау тәртібінің ережелеріне акт туралы хабарламаның сәйкес келуі немесе сәйкес келмеуі туралы мәліметтер.».
_____________

